Marek Fila

Prof. RNDr. Marek Fila, DrSc. (* 29. august 1959, Bratislava – † ~23. apríl 2023, Bratislava)Ako dátum úmrtia je nateraz uvedený dátum vydania správy, keďže dostupné zdroje dátum explicitne neuvádzajú. bol slovenský matematik a vysokoškolský pedagóg. Venoval sa oblasti matematickej analýzy a pôsobil na Katedre aplikovanej matematiky a štatistiky FMFI UK, ktorej bol aj dlhoročným vedúcim. Patril medzi slovenských vedcov s najvyšším Hirschovým indexom.

 Životopis 
Narodil sa 29. augusta 1959 v Bratislave v rodine maliara Rudolfa Filu a reštaurátorky Doroty Filovej.

V roku 1978 absolvoval Gymnázium Jura Hronca na Novohradskej ulici.Marek Fila In:  V roku 1983 absolvoval štúdium matematickej analýzy na vtedajšej Matematicko-fyzikálnej fakulte Univerzity Komenského v Bratislave (MFF UK, dnes FMFI UK) s titulom RNDr. (v roku 1989 potom CSc., 1998 doc., 2001 DrSc. a 2008 prof. v odbore matematika).Marek Fila. In: 

Na FMFI UK sa podieľal na zabezpečovaní a garantovaní študijných programov, bol garantom habilitačného a inauguračného konania v matematike, pôsobil ako člen vedeckých rád. Prispel k rozvoju teórie dynamických systémov a kvalitatívnej analýzy nelineárnych parciálnych diferenciálnych rovníc.

 Osobný život 
S manželkou mali syna Lukáša (novinár a hudobník, SME, Denník N, Korben Dallas) a dcéru Natáliu (architektka, FAD STU).

 Poznámky 

 Referencie 

 Externé odkazy 
 Marek Fila na webe FMFI UK
 Za Marekom Filom – text matematika Richarda Kollára

Kategória:Osobnosti z Bratislavy
Kategória:Slovenskí matematici
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Fakulty matematiky, fyziky a informatiky Univerzity Komenského v Bratislave